Document ID: 32012D0053

32012D0053
L 027/24
SLUŽBENI LIST EUROPSKE UNIJE
PROVEDBENA ODLUKA KOMISIJE
od 27. siječnja 2012.
o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta
(priopćena pod brojem dokumenta C(2012) 370)
(Tekst značajan za EGP)
(2012/53/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 13.,
budući da:
(1)
Odlukom Komisije 2006/502/EZ (2) zahtijeva se od država članica da poduzmu mjere kako bi osigurale da se na tržište stavljaju samo upaljači koji su sigurni za djecu i da zabrane stavljanje na tržište upaljača-noviteta.
(2)
Odluka 2006/502/EZ donesena je u skladu s odredbama članka 13. Direktive 2001/95/EZ, koji ograničava važenje Odluke na razdoblje od najduže godinu dana, ali omogućuje njezino produženje za slijedeća razdoblja od kojih nijedno ne smije biti duže od godine dana.
(3)
Važenje Odluke 2006/502/EZ produženo je za jednogodišnje razdoblje najprije Odlukom Komisije 2007/231/EZ (3), do 11. svibnja 2008., drugi put Odlukom Komisije 2008/322/EZ (4), do 11. svibnja 2009., treći put Odlukom Komisije 2009/298/EZ (5), do 11. svibnja 2010., četvrti put Odlukom Komisije 2010/157/EU (6), do 11. svibnja 2011. i peti put Odlukom Komisije 2011/176/EU (7), do 11. svibnja 2012.
(4)
U nedostatku drugih odgovarajućih mjera u vezi sa sigurnosti upaljača za djecu, potrebno je produžiti važenje Odluke 2006/502/EZ za slijedećih 12 mjeseci.
(5)
Stoga, Odluku 2006/502/EZ treba izmijeniti na odgovarajući način.
(6)
Mjere predviđene ovom Odlukom u skladu su s mišljenjem Odbora osnovanog Direktivom 2001/95/EZ,
DONIJELA JE OVU ODLUKU:
Članak 1.
U članku 6. Odluke 2006/502/EZ, stavak 2. zamjenjuje se sljedećim:
„2. Ova se odluka primjenjuje do 11. svibnja 2013.”
Članak 2.
Države članice poduzimaju mjere potrebne za usklađivanje s ovom Odlukom najkasnije do 11. svibnja 2012. i objavljuju te mjere. One o tome odmah obavješćuju Komisiju.
Članak 3.
Ova je Odluka upućena državama članicama.
Sastavljeno u Bruxellesu 27. siječnja 2012.

Labels: 7
3
0